13 қаңтар. Туған күн иелері
DATE: 08:08, 13 Қаңтар 2022 | GMT +5
TITLE: 13 қаңтар. Туған күн иелері
URL: https://kaz.inform.kz/news/13-kantar-tugan-kun-ieleri_a3884794/
META: DATE: 08:08, 13 Қаңтар 2022 | GMT +5
TOTAL WORDS: 183
AUTHOR(S):
TEXT: ЕСІМДЕР. 64 жыл бұрын қазақстандық дипломат, I санаттағы Төтенше және Өкілетті Уәкіл дәрежесі бар Самат Исламұлы ОРДАБАЕВ дүниеге келді. Алматы облысында туған. Қазақ ауыл шаруашылығы институтын бітірген. Ленин атындағы Бүкілодақтық ауыл шаруашылығы ғылымдары академиясының Шығыс бөлімінде аспирант, кіші, аға ғылыми қызметкер. 1990-1992 жылдары - Қазақ ғылыми техникалық ақпарат ғылыми зерттеу институтының бөлім меңгерушісі. 1992-1994 жылдары - Қазақ ауыл шаруашылығы ғылымдары академиясының ғалым-хатшысы. 1994-1996 жылдары - ҚР Ғылым және жаңа технологиялар министрлігінің басқарма бастығының орынбасары. 1996 жылы - ҚР-ның ТМД қатысушы елдерімен ынтымақтастық жөніндегі Мемлекеттік комитеттің бөлім бастығы. 1998-2000 жылдары - ҚР СІМ үшінші, екінші, бірінші хатшысы, бөлім бастығы, басқарма бастығы. 2000-2003 жылдары - Қазақстанның Беларусьтағы елшілігінің кеңесшісі. 2003-2004 жылдары - ҚР СІМ ТМД істері комитеті төрағасының орынбасары. 2004-2005 жылдары - ҚР СІМ ТМД департаментінің директоры. 2005-2006 жылдары - ҚР-ның Ресей Федерациясындағы елшілігінің кеңесшісі. 2006-2007 жылдары - ТМД атқару комитеті төрағасының орынбасары - атқарушы хатшысы. 2007-2013 жылдары - ҚР-ның Ресей Федерациясындағы елшілігінің кеңесші-елшісі. 2013-2016 жылдары ҚР Сыртқы істер министрінің орынбасары. Қазақстан Республикасының Украинадағы Төтенше және Өкілетті Елшісі, Қазақстан Республикасының Молдова Республикасындағы Төтенше және Өкілетті Елшісі қызметін қоса атқарушы. Медальдармен, ҚР Президентінің Алғыс хатымен марапатталған
